Nuwe beeld en toekomsvisie vir TLU SA - AgriOrbit
Home Agri News Nuwe beeld en toekomsvisie vir TLU SA
"Vooruitgang is onmoontlik sonder verandering, en die wat nie hulle idees kan verander nie, kan niks verander nie" – George Bernard Shaw.
Die TLU SA het op Maandag, 11 Junie 2019, die eerste stap geneem om 'n nuwe, bevestigende aanslag tot vooruitgang in die landboubedryf te neem.
"Ons is trots daarop dat ons steeds die enigste landbou-organisasie is wat uit die boer, vir die boer optree om die boer se belange te dien," sê Louis Meintjes, die president van TLU SA. "Ons erken ook allereers dat die Goddelike seën onontbeerlik is in alle ondernemings van individuele boere en die landboubedryf in die algemeen.
Tegnologie nou deel van hulle toekomsplanne
Tegnologie het ook die manier van kommunikeer heeltemal verander. Met 'n groeiende belangstelling van veral jonger boere en ondersteuners wat nie boere is nie, in TLU SA, is besluit om die handelsmerk en aanslag te vernuwe en 'n groter digitale teenwoordigheid te skep deur middel van 'n nuwe, gebruikersvriendelike webwerf en deelname op die grootste sosiale media-platforms.
TLU SA is van mening dat hierdie koers reggestel kan word, tot die voordeel van die landbou, Suid-Afrika en uiteindelik die hele bevolking, deur die volgende stappe:
Behou ons geloof.
Wees eerlik oor die rigting waarin die ANC beweeg en die resultate wat dit sal meebring.
Staan vas by die beginsels wat Suid-Afrika kan red: privaat besitreg en die vryemarkstelsel.
Kommunikeer suiwer rondom dit wat reg is deur nie bloot ANC-besluite na te praat nie.
Waak daarteen om bloot dit wat verkeerd is, te probeer bestuur.
Doen deeglike navorsing oor veiligheid, ekonomiese volhoubaarheid, eiendomsreg en watersake.
Ons fokus bly op die boer
"Ons doel bly altyd om kommersiële boere veilig en volhoubaar op hulle plase te hou." – Persverklaring